**Ministru kabineta rīkojuma projekta „Par Izglītības un zinātnes ministrijas**

**valdījumā esošo valsts nekustamo īpašumu nodošanu**

**Finanšu ministrijas valdījumā un pārdošanu” sākotnējās ietekmes**

**novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Ministru kabineta 2006.gada 9.maija rīkojuma Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” 8.3.3.apakšpunktu valsts nekustamos īpašumus, kas netiek izmantoti izglītības un zinātnes funkciju nodrošināšanai, jānodod Finanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā.Izglītības un zinātnes ministrija (turpmāk – ministrija) un tās padotībā esošās iestādes, izvērtējot to pārvaldīšanā esošo valsts nekustamo īpašumu nepieciešamību to funkciju nodrošināšanai, ir apzinājušas valsts nekustamos īpašumus, kas netiek izmantoti ministrijas vai tās padotībā esošo iestāžu funkciju nodrošināšanā un kas atbilstoši Ministru kabineta 2006.gada 9.maija rīkojuma Nr.319 „Par Valsts nekustamā īpašuma vienotas pārvaldīšanas un apsaimniekošanas koncepciju” 8.3.3.apakšpunktam ir nododami Finanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā.Publiskas personas mantas atsavināšanas likuma (turpmāk – Atsavināšanas likums) 4.panta pirmā un otrā daļa, 5.panta pirmā daļa, 9.panta pirmā daļa un 14.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekta „Par Izglītības un zinātnes ministrijas valdījumā esošo valsts nekustamo īpašumu nodošanu Finanšu ministrijas valdījumā un pārdošanu” (turpmāk – rīkojuma projekts) mērķis un būtība ir nodot Finanšu ministrijas valdījumā un valsts akciju sabiedrības „Valsts nekustamie īpašumi” (turpmāk – VNĪ) pārvaldīšanā valsts nekustamos īpašumus, kas nav nepieciešami ministrijas vai tās padotībā esošo iestāžu funkciju nodrošināšanai, tādejādi atbrīvojot ministriju un tās padotībā esošās iestādes no tai neraksturīgu funkciju (izglītības funkciju nodrošināšanai nevajadzīgo valsts nekustamo īpašumu pārvaldīšana) veikšanas, un tos atsavināt. Gadījumā, ja šie valsts nekustamie īpašumi netiks nodoti Finanšu ministrijas valdījumā, ministrijai un tās padotībā esošajām iestādēm būs arī turpmāk jānodrošina to saglabāšana un aizsardzība no negatīvas ārējās vides iedarbības, t.sk. no trešo personu ļaunprātīgas rīcības, kas savukārt nozīmē finanšu un administratīvo resursu ieguldīšanu. Ņemot vērā Publiskas personas finanšu līdzekļu un mantas izšķērdēšanas novēršanas likuma 3.pantā ietverto principu, ka rīcībai ar valsts finanšu līdzekļiem un mantu jābūt lietderīgai, papildu līdzekļu ieguldīšana valsts nekustamajos īpašumos, kurus iestāde savu funkciju izpildei neplāno izmantot, nav lietderīga un neietilpst ne ministrijas, ne tās padotībā esošo iestāžu funkcijās.Rīkojuma projekta 1.punktā minētie valsts nekustamie īpašumi atrodas ministrijas padotībā esošo iestāžu pārvaldīšanā un ir ierakstīti zemesgrāmatās uz valsts vārda ministrijas personā.Saskaņā ar ministrijas rīcībā esošo informāciju, tajā skaitā tās padotībā esošo iestāžu sniegto informāciju, tiesvedības procesi attiecībā uz rīkojuma projektā minētajiem valsts nekustamajiem īpašumiem nav ierosināti.Lietu tiesības, kas apgrūtina rīkojuma projektā minētos valsts nekustamos īpašumus, ir reģistrētas attiecīgajos zemesgrāmatas nodalījumos. Ministrijas Nekustamā īpašuma un valsts mantas apsaimniekošanas komisijas 2014.gada 6.oktobra sēdē (protokols Nr.172, 13.punkts), 2014.gada 4.novembra sēdē (protokols Nr.174, 8.punkts) un 2015.gada 18.februāra sēdē (protokols Nr.180, 9.punkts) tika pieņemts lēmums atbalstīt rīkojuma projekta 1.punktā norādīto valsts nekustamo īpašumu nodošanu Finanšu ministrijas valdījumā.Rīkojuma projektā iekļauto valsts nekustamo īpašumu raksturojums:**1. Lauku ielā 14, Jāņmuižā, Priekuļu pagastā, Priekuļu novadā (kadastra numurs 4272 502 0049).**Nekustamā īpašuma sastāvs: būve – laboratorijas korpuss (būves kadastra apzīmējums 4272 002 0059 015; galvenais lietošanas veids: 1263 – skolas, universitātes un zinātniskajai pētniecībai paredzētās ēkas) ar kopējo platību 1006,80 m². Īpašuma tiesības nostiprinātas Latvijas valstij ministrijas personā Cēsu rajona tiesas zemesgrāmatu nodaļas Priekuļu pagasta zemesgrāmatas nodalījumā Nr.100000534025 (lēmuma datums 2014.gada 9.jūnijs). Zemesgrāmatas nodalījuma I daļas 1.iedaļā norādīts, ka ēka saistīta ar zemes vienību (kadastra apzīmējums 4272 002 0186), tās īpašnieks saskaņā ar ierakstu Priekuļu pagasta zemesgrāmatas nodalījumā Nr.255 ir Ieva Vlahova. Zemes nomas līgums ar īpašnieci par zemes lietošanu nav noslēgts.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kopējā kadastrālā vērtība uz 2015.gada 1.janvāri ir 12890 *euro.*Nekustamais īpašums atrodas Priekuļu tehnikuma pārvaldīšanā.**2. Meistaru ielā 1, Jāņmuižā, Priekuļu pagastā, Priekuļu novadā (kadastra numurs 4272 502 0023).**Nekustamā īpašuma sastāvs: būve – dienesta viesnīca (būves kadastra apzīmējums 4272 002 0063 017; galvenais lietošanas veids: 1211 – viesnīcu ēkas) ar kopējo platību 6616,70 m². Īpašuma tiesības uz nekustamo īpašumu ir nostiprinātas Latvijas valstij ministrijas personā Cēsu rajona tiesas zemesgrāmatu nodaļas Priekuļu pagasta zemesgrāmatas nodalījumā Nr.100000041435 (lēmuma datums 2005.gada 9.maijs).Zemesgrāmatas nodalījuma I daļas 1.iedaļā norādīts, ka ēka saistīta ar zemes vienību (kadastra apzīmējums 4272 002 0063), tās īpašnieki saskaņā ar ierakstu Priekuļu pagasta zemesgrāmatas nodalījumā Nr.267 ir Peders Ole Kampe un Adreas Venborgs. Zemes nomas līgums ar īpašniekiem par zemes lietošanu nav noslēgts.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kopējā kadastrālā vērtība uz 2015.gada 1.janvāri ir 359 572 *euro.*Nekustamais īpašums atrodas Priekuļu tehnikuma pārvaldīšanā.**3.** **Ozolu gatvē 3, Jāņmuižā, Priekuļu pagastā, Priekuļu novadā (kadastra numurs 4272 502 0021).**Nekustamā īpašuma sastāvs: divas būves – arodģimnāzija-mācību korpuss (būves kadastra apzīmējums 4272 002 0063 020; galvenais lietošanas veids: 1263 – skolas, universitātes un zinātniskajai pētniecībai paredzētās ēkas) ar kopējo platību 2853,60 m² un skolas korpuss (sabiedriskais) (būves kadastra apzīmējums 4272 002 0063 021; galvenais lietošanas veids: 1263 – skolas, universitātes un zinātniskajai pētniecībai paredzētās ēkas) ar kopējo platību 3731,10 m².Īpašuma tiesības uz nekustamo īpašumu ir nostiprinātas Latvijas valstij ministrijas personā Cēsu rajona tiesas zemesgrāmatu nodaļas Priekuļu pagasta zemesgrāmatas nodalījumā Nr.100000076463 (lēmuma datums 2005.gada 9.maijs). Zemesgrāmatas nodalījuma I. daļas 1.iedaļā norādīts, ka ēka saistīta ar zemes vienību „Vairogi” (kadastra numurs 4272 002 0063) Priekuļu pagastā, Priekuļu novadā, kuras īpašnieki saskaņā ar ierakstu Priekuļu pagasta zemesgrāmatas nodalījumā Nr.267 ir Peders Ole Kampe un Andreas Venborgs. Zemes nomas līgums ar īpašniekiem par zemes lietošanu nav noslēgts.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kopējā kadastrālā vērtība uz 2015.gada 1.janvāri ir 145 644 *euro,* tai skaitā arodģimnāzija-mācību korpusa 58 056 *euro* un skolas korpusa 87 588 *euro.* Nekustamais īpašums atrodas Priekuļu tehnikuma pārvaldīšanā.**4.** **Ozolu gatvē 5, Jāņmuižā, Priekuļu pagastā, Priekuļu novadā (kadastra numurs 4272 502 0026).**Nekustamā īpašuma sastāvs: būve – kopmītne (būves kadastra apzīmējums 4272 002 0063 022; galvenais lietošanas veids: 1211 – viesnīcu ēkas) ar kopējo platību 4715,20 m². Īpašuma tiesības uz nekustamo īpašumu ir nostiprinātas Latvijas valstij ministrijas personā Cēsu rajona tiesas zemesgrāmatu nodaļas Priekuļu pagasta zemesgrāmatas nodalījumā Nr.100000076470 (lēmuma datums 2005.gada 9.maijs). Zemesgrāmatas nodalījuma I. daļas 1.iedaļā norādīts, ka būve saistīta ar zemes vienību „Vairogi” Priekuļu pagastā, Priekuļu novadā (kadastra numurs 4272 002 0063), kuras īpašnieki saskaņā ar ierakstu Priekuļu pagasta zemesgrāmatas nodalījumā Nr.267 ir Peders Ole Kampe un Andreas Venborgs. Zemes nomas līgums ar īpašniekiem par zemes lietošanu nav noslēgts.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kopējā kadastrālā vērtība uz 2015.gada 1.janvāri ir 305 152 *euro.*Nekustamais īpašums atrodas Priekuļu tehnikuma pārvaldīšanā.**5. Atbrīvošanas alejā 166A, Rēzeknē (kadastra numurs 2100 503 0501).**Nekustamā īpašuma sastāvs: būve – sporta komplekss (būves kadastra apzīmējums 2100 003 0504 003; galvenais lietošanas veids: 1265 – sporta ēkas) ar kopējo platību 1903,10 m². Īpašuma tiesības uz nekustamo īpašumu ir nostiprinātas Latvijas valstij ministrijas personā Rēzeknes tiesas zemesgrāmatu nodaļas Rēzeknes pilsētas zemesgrāmatas nodalījumā Nr.100000326921 (lēmuma datums 2007.gada 20.februāris). Zemesgrāmatas nodalījuma I. daļas 1.iedaļā norādīts, ka būve saistīta ar zemes vienību (kadastra numurs 2100 003 0504), kuras īpašnieks saskaņā ar ierakstu Rēzeknes pilsētas zemesgrāmatas nodalījumā Nr.2199 ir Vilnis Valenieks. 2011.gada 9.februārī noslēgts zemes nomas līgums Nr.1-107/2011, kas saskaņā ar 2014.gada 7.februārī noslēgto vienošanos pie 2011.gada 9.februāra zemes nomas līguma Nr.1-107/2011, ir spēkā līdz 2017.gada 8.februārim.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kopējā kadastrālā vērtība uz 2015.gada 1.janvāri ir 50 632 *euro.*Nekustamais īpašums atrodas Rēzeknes Augstskolas pārvaldīšanā. **6. “Akmentiņi” Višķu pagastā, Daugavpils novadā (kadastra numurs 4498 505 0004).**Nekustamā īpašuma sastāvs: piecas būves – lopu kautuve (būves kadastra apzīmējums 4498 005 0028 001; galvenais lietošanas veids: 1271 – lauku saimniecību nedzīvojamās ēkas) ar kopējo platību 154,70 m², šķūnis (būves kadastra apzīmējums 4498 005 0028 002; galvenais lietošanas veids: 1274 – citas, iepriekš neklasificētas, ēkas) ar kopējo platību 6,10 m², nojume (būves kadastra apzīmējums 4498 005 0028 003; galvenais lietošanas veids: 1271 – lauku saimniecību nedzīvojamās ēkas) ar kopējo platību 46,10 m², liellopu ferma “Centrs” (būves kadastra apzīmējums 4498 005 0028 004; galvenais lietošanas veids: 1271 – lauku saimniecību nedzīvojamās ēkas) ar kopējo platību 1194,80 m² un govju kūts (būves kadastra apzīmējums 4498 005 0028 005; galvenais lietošanas veids: 1271 – lauku saimniecību nedzīvojamās ēkas) ar kopējo platību 1342,80 m². Īpašuma tiesības uz nekustamo īpašumu ir nostiprinātas Latvijas valstij ministrijas personā Daugavpils tiesas zemesgrāmatu nodaļas Višķu pagasta zemesgrāmatas nodalījumā Nr.100000049357 (lēmuma datums 2005.gada 5.maijs). Zemesgrāmatas nodalījuma I. daļas 1.iedaļā norādīts, ka būve saistīta ar zemes vienību „Akmentiņi” Višķu pagastā, Daugavpils novadā (kadastra numurs 4498 004 0025), kuras īpašnieks saskaņā ar ierakstu Višķu pagasta zemesgrāmatas nodalījumā Nr.76 ir Jānis Šupiņš. Zemes nomas līgums ar īpašnieku par zemes lietošanu nav noslēgts.Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kopējā kadastrālā vērtība uz 2015.gada 1.janvāri ir 8358 *euro,* tai skaitā lopu kautuves 628 *euro*, šķūņa 21 *euro*, nojumes 93 *euro*, liellopu fermas “Centrs” 3316 *euro* un govju kūts 4300 *euro.*Nekustamais īpašums atrodas Viduslatgales Profesionālās vidusskolas pārvaldīšanā. **7. “Vēskas”, Smiltenes pagasts, Smiltenes novads (kadastra numurs 9480 006 0217).**Nekustamā īpašuma sastāvs: zemes vienība 3,9000 ha platībā (zemes vienības kadastra apzīmējums 9480 006 0217; lietošanas mērķis: 0101 – zeme, uz kuras galvenā saimnieciskā darbība ir lauksaimniecība). Īpašuma tiesības uz nekustamo īpašumu ir nostiprinātas Latvijas valstij ministrijas personā Valkas rajona tiesas zemesgrāmatu nodaļas Smiltenes pagasta zemesgrāmatas nodalījumā Nr.75 (lēmuma datums 2005.gada 5.maijs). Saskaņā ar informāciju no Nekustamā īpašuma valsts kadastra informācijas sistēmas nekustamā īpašuma kopējā kadastrālā vērtība uz 2015.gada 1.janvāri ir 2275 *euro*.Nekustamais īpašums atrodas Smiltenes tehnikuma pārvaldīšanā. Starp Smiltenes tehnikumu un sabiedrību ar ierobežotu atbildību “Kalna Tomēni” 2014.gada 28.aprīlī ir noslēgts zemes nomas līgums par zemes vienības 3,9000 ha platībā (zemes vienības kadastra apzīmējums 9480 006 0217) nomu un tas ir spēkā līdz 2015.gada 31.decembrim. Saskaņā ar Civillikuma 2174.pantā noteikto, kad iznomātājs vai izīrētājs nomas vai īres priekšmetu atsavina, ieguvējam jāievēro nomas vai īres līgums tikai tad, ja tas ierakstīts zemes grāmatās.Saskaņā ar Nekustamā īpašuma valsts kadastra informācijas sistēmā pieejamo informāciju, nekustamais īpašums līdz 2014.gada 28.februārim ir iznomāts SIA „KALNA TOMĒNI”. Ņemot vērā, ka minētais nomas termiņš ir beidzies, līdz nekustamā īpašuma nodošanai Finanšu ministrijas valdījumā, ministrija aktualizēs informāciju Nekustamā īpašuma valsts kadastra informācijas sistēmā.Ņemot vērā, ka rīkojuma projekta 1.punktā iekļautie valsts nekustamie īpašumi nav nepieciešami valsts pārvaldes funkciju veikšanai saskaņā ar Valsts pārvaldes iekārtas likumu, rīkojuma projekta 4.punkts paredz atļaut VNĪ pārdot izsolē saskaņā ar Atsavināšanas likumā noteikto kārtību:- rīkojuma projekta 1.1., 1.2., 1.3., 1.4., 1.5. un 1.6.apakšpunktā minētos valsts nekustamos īpašumus, ievērojot zemes īpašnieka (kopīpašnieku) pirmpirkuma tiesības saskaņā ar Atsavināšanas likuma 14.panta nosacījumiem;- rīkojuma projekta 1.7.apakšpunktā minēto valsts nekustamo īpašumu.Saskaņā ar Atsavināšanas likuma 11.panta trešo daļu un 14.panta otro daļu pirmpirkuma tiesīgajām personām (zemes īpašniekam (kopīpašniekiem)) vienlaikus ar sludinājumu par rīkojuma projekta 1.1.-1.6. apakšpunktā minēto nekustamo īpašumu izsoli tiks nosūtīts uzaicinājums mēneša laikā iesniegt pieteikumu par pirmpirkuma tiesību izmantošanu. Ja izsludinātajā termiņā Atsavināšanas likuma 4.panta ceturtās daļas 1. un 2.punktā minētās personas nebūs iesniegušas pieteikumu par nekustamā īpašuma pirkšanu vai iesniegušas atteikumu, rīkojama izsole Atsavināšanas likumā noteiktajā kārtībā. Gadījumā, ja zemes īpašnieks (kopīpašnieki) neizmantos pirmpirkuma tiesības uz valsts nekustamo īpašumu, neatkarīgi no zemes un ēku īpašnieku gribas, pastāvēs piespiedu nomas tiesiskās attiecības starp būvju īpašnieku un zemes īpašnieku (kopīpašniekiem), un būvju īpašniekam, būs pienākums maksāt piespiedu zemes nomas maksu zemes īpašniekam (kopīpašniekiem).Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.Atsavinot rīkojuma projekta 1.7.apakšpunktā minēto zemes vienību jāņem vērā ar likuma „Par zemes privatizāciju lauku apvidos” VI nodaļā „Darījumi ar zemes īpašumiem” noteiktie ierobežojumi darījumiem ar zemes īpašumiem.Rīkojuma projekta 6.punkts paredz Finanšu ministrijai uzdevumu nodot pircējam valsts nekustamos īpašumus 30 (trīsdesmit) dienu laikā no pirkuma līguma noslēgšanas dienas ar pieņemšanas - nodošanas aktu.Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamā īpašuma pirkuma līgumā paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas | Ministrija un Finanšu ministrija (VNĪ). |
| 4. | Cita informācija | Nav |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zemes īpašnieki (kopīpašnieki), uz kuru zemes atrodas rīkojuma projekta 1.1.-1.6.apakšpunktā minētie valsts nekustamie īpašumi. Gadījumā, ja zemes īpašnieki neizmantos pirmpirkuma tiesības, tad saskaņā ar Civillikuma 1405. un 1427.pantu sabiedrības mērķgrupa ir jebkurš tiesību subjekts – fiziska un juridiska persona, kurai piemīt tiesībspēja un rīcībspēja un kura vēlas piedalīties izsolē un iegādāties valsts nekustamos īpašumus.  Rīkojuma projekta 1.7.apakšpunktā minētajā gadījumā jebkurš tiesību subjekts – fiziska un juridiska persona, kurai piemīt tiesībspēja un rīcībspēja un kura vēlas piedalīties izsolē un iegādāties valsts nekustamos īpašumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015. gads** | Turpmākie trīs gadi (tūkst. euro) |
| **2016.** | **2017.** | **2018.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| Nav precīzi aprēķināms | Nav precīzi aprēķināms | Nav precīzi aprēķināms. | Nav precīzi aprēķināms. | Nav precīzi aprēķināms. | Nav precīzi aprēķināms. |
| 1. Budžeta ieņēmumi: | Nav precīzi aprēķināms. |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | Nav precīzi aprēķināms. |
| 1.2. valsts speciālais budžets | 0 |
| 1.3. pašvaldību budžets | 0 |
| 2. Budžeta izdevumi: | 0 |
| 2.1. valsts pamatbudžets | 0 |
| 2.2. valsts speciālais budžets | 0 |
| 2.3. pašvaldību budžets | 0 |
| 3. Finansiālā ietekme: | Nav precīzi aprēķināms. |
| 3.1. valsts pamatbudžets | Nav precīzi aprēķināms. |
| 3.2. speciālais budžets | 0 |
| 3.3. pašvaldību budžets | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 |
| 5. Precizēta finansiālā ietekme: | X | Nav precīzi aprēķināms. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekta īstenošanai nav nepieciešami papildus līdzekļi no valsts vai pašvaldību budžeta. Rīkojuma projekta 2. un 4.punktu VNĪ īstenos par saviem līdzekļiem.VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamo īpašumu atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašumu pārdošanas vērtību ņemot vērā, ka nekustamo īpašumu atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamo īpašumu tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |  |
| --- | --- |
|  | **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā Tiesību aktu projekti.Sludinājums par valsts nekustamā īpašuma izsoli tiks publicēts oficiālajā izdevumā „Latvijas Vēstnesis”; institūcijas, kas organizē nekustamā īpašuma atsavināšanu – valsts akciju sabiedrības „Valsts nekustamie īpašumi” mājas lapā un attiecīgās pašvaldības teritorijā izdotajā laikrakstā. Izsoles noteikumos tiks norādīts, ka pārdodamie valsts nekustamie īpašumi atrodas uz privātīpašumā esošas zemes vienības, kas neietilpst pārdodamā objekta sastāvā, līdz ar to objekta pircējs neiegūst īpašuma tiesības uz zemi. Papildus tiks norādīts, ka situācijā, ja rīkojuma projekta 1.1.-1.6.apakšpunktā minētos valsts nekustamos īpašumus neiegādāsies pirmpirkuma tiesīgās personas – zemes īpašnieki (kopīpašnieki) - valsts nekustamā īpašuma ieguvēji un zemes īpašnieki (kopīpašnieki) atradīsies piespiedu dalīta īpašuma tiesiskajās attiecībās, un neatkarīgi no zemes un ēku īpašnieku gribas, ēku īpašniekiem, būs pienākums maksāt piespiedu zemes nomas maksu zemes īpašniekiem (kopīpašniekiem). |
| 2. | Sabiedrības līdzdalība projekta izstrādē | Rīkojuma projekta 4.punkta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma atsavināšanu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija un Finanšu ministrija (VNĪ). |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss. |

Anotācijas IV un V sadaļa – projekts šīs jomas neskar.

Izglītības un zinātnes ministre M.Seile

Vizē:

Valsts sekretāra vietniece-

Izglītības departamenta direktore,

valsts sekretāra pienākumu izpildītāja E.Papule

05.06.2015 10:47

2853

I.Rozenštoka

67047765, Ilze.Rozenstoka@izm.gov.lv